b'\n_START_ARTICLE_\nSuper deformed\n_START_PARAGRAPH_\nSuper deformed, Chibi eller SD er en spesiell japansk karikaturstil hvor figurene er tegnet p\xc3\xa5 en overdreven m\xc3\xa5te. De har sm\xc3\xa5 og lubne kropper med korte og stive lem og store hoder slik at de skal ligne sm\xc3\xa5 barn._NEWLINE_Stilen blir kalt Chibi av noen fans, men dette er et annet konsept som refererer til en persons h\xc3\xb8yde enn tegnestilen.\n_START_SECTION_\nJapansk media\n_START_PARAGRAPH_\nSD er en del av japansk kultur og finnes overalt fra reklamer til undergrunnsskilt og anime og manga._NEWLINE_Det blir ogs\xc3\xa5 ofte brukt i anime og manga i korte avsnitt for \xc3\xa5 vise en ekstrem eller overdreven f\xc3\xb8lelse, som sinne eller overraskelse, som er vanskelig \xc3\xa5 skildre p\xc3\xa5 et mer realistisk ansikt. De er ment \xc3\xa5 v\xc3\xa6re s\xc3\xb8te og skal gi en humoristisk avveksling fra handlingen.\n_START_SECTION_\nProporsjoner\n_START_PARAGRAPH_\nI virkeligheten er hodet vanligvis 1/8 av en persons h\xc3\xb8yde._NEWLINE_Hodet p\xc3\xa5 en SD-figur kan v\xc3\xa6re fra en tredjedel til halvparten av figurens totale h\xc3\xb8yde. Ofte brukes det gylne snitt (38\xc2\xa0%) og \xc3\xb8ynene tar opp mesteparten av hodet.'